b'\n_START_ARTICLE_\nJacob\n_START_SECTION_\nPangalan\n_START_PARAGRAPH_\nNangangahulugang "nakikipaglaban sa Diyos" ang pangalang Israel.\n_START_SECTION_\nSalaysay\n_START_PARAGRAPH_\nBatay sa Lumang Tipan ng Bibliya, ipinagbili ng panganay na si Esau sa nakababatang si Jacob ang karapatan niyang maging tagapagmana ng mga pag-aari ng kanilang angkan.  Noong panahon nila, ibinibigay o ipinamamana sa panganay na anak ang malaking bahagi ng mana ng angkan.  Nakamit ito ni Jacob mula kay Esau sa pamamagitan ng masama o makasalang kaparaanan: hindi binigyan ni Jacob si Esau ng hinihingi nitong "mapulang pagkain" hangga\'t hindi naibibigay sa kanya ang karapatan ni Esau bilang kapalit.  Dahil sa kamalian at kasalanang ito ni Jacob, naghirap siya sa ilalim ni Laban, ang kanyang biyenan o ama sa kasal.  Sa loob ng anim na taon makasampung beses na dinaya ni Laban si Jacob\n_START_SECTION_\nPagkapili\n_START_PARAGRAPH_\nHindi sinasaad sa Bibliya ang dahilan kung bakit pinanigan o kinilingan ng Diyos si Jacob, sa halip si Esau.  Subalit ang pagpili ng Diyos sa kanya ay hindi nakabatay sa nagawa ni Jacob para sa Diyos.  Ngunit ito ang kagustuhan ng Diyos, at pinipili ng Diyos ang kanyang nais, at mabuti ang mga plano niya upang matupad ang kanyang sariling mga layunin.  Isang halimbawa ng makabibliyang panuntunan ng "paghalal" o doktrina ng "pagpili" ang kuwento hinggil kina Jacob at Esau.  Isa itong halimbawa na bagaman hindi maunawaan ng tao ang gawi ng Diyos, kailangan lamang ang pagpapasailalim ng tao sa kanyang paghahari at pagkahari.'